**Alternativets bestyrelse Lokalforening Hørsholm-Fredensborg**

**Referat af årsmøde torsdag den 9.2.2023 kl. 19.30**

Til stede:

Helene Liliendahl Brydensholt (HLB), Sidsel Dyekjær (SD), Ingrid Olsen (IO), Brian Harlø (BH), Mette Jeppesen (MJ) og Vibeke Hørsted Jensen (VHJ).

Aftenen indledtes med en præsentationsrunde.

Derefter gik ordet til Nordsjællands folketingsmedlem Helene Liliendahl Brydensholt, som fortalte om en typisk arbejdsuge i Folketinget. HLB svarede desuden på spørgsmål og kommentarer fra de øvrige tilstedeværende, men forlod salen kl. 20.50, da vi startede på selve årsmødet.

Dagsorden:

1. Valg af dirigent
2. Valg af stemmetællere og referent
3. Bestyrelsens beretning for 2022
4. Regnskab
5. Indkomne forslag (der er forslag om, at vi sammenlægger eller nærmere udvider foreningen med medlemmerne fra Hillerød. Hillerød lokalforening blev nedlagt i 2021).
6. Valg til bestyrelsen (SD, IO, VHJ og BH stiller op)
7. Valg af revisor
8. Eventuelt

**Ad 1 – Valg af dirigent**

IO valgtes til dirigent

**Ad 2 – Valg af stemmetæller(e) og referent**

MJ valgtes til stemmetæller, VHJ til referent.

**Ad 3 – Bestyrelsens beretning for 2022**

SD gav bestyrelsens beretning for 2022, hvor hovedaktiviteterne lå i forbindelse med FV22. Bestyrelsen havde flere gange været på gaden og delt blomsterfrø og Cocohagen ud. SD havde deltaget i 2 paneldebatter – på Kulturstationen i Humlebæk og i Rudersdal. SD og MJ havde deltaget i et valgmøde på Krogerup højskole, dog ikke som paneldeltagere. Vi havde haft 2 indlæg i lokalpressen. En folder med alle 10 kandidater fra Nordsjællands Storkreds samt Helenes foldere var blevet uddelt.

Der havde været et flot samarbejde mellem alle Storkredsens lokalforeninger, hvor man bl.a. havde sat hinandens plakater op.

Hørsholm-Fredensborg lokalforening havde doneret 30.000 kr. til Storkredsen med den klausul, at de skulle bruges til valgkampen; der foreligger et godkendt regnskab over forbruget af dette beløb.

Vi fik ikke lavet en hvervefolder, som vi ellers havde talt om i bestyrelsen, og vi er foreløbig ikke blevet slået sammen med Hillerød afd., som der ellers var tanker om.

SD sidder i Grønt Råd i Fredensborg kommune – Enhedslisten, som vi var i valgforbund med ved KV21, havde indstillet til byrådet at udpege en repræsentant fra Alternativet til posten.

IO er aktiv i Storkredsen, som består af et medlem fra hver lokalafdeling.

Beretningen blev godkendt.

**Ad 4 – Regnskab (vedlagt)**

IO gennemgik regnskabet, som er godkendt af revisor. De allerfleste udgifter er afholdt i forbindelse med FV22.

IO har søgt kommunen for tilskud vedr. stemmer ifm. KV21.

Der er bestilt et antal hvervefoldere hos Allon.

Regnskabet blev godkendt.

**Ad 5 – Indkomne forslag**

Der foreligger et forslag om sammenlægning med Hillerød afd. – eller rettere udvidelse med Hillerød-medlemmer. IO har meddelt Storkredsen, at vi selv er indstillet på at åbne vores kreds for Hillerød-medlemmer.

Det helt nye er, at de muligvis vil starte deres egen lokalforening. Vi afventer.

BH foreslog en mulighed for et tæt samarbejde med en evt. ny afdeling i Hillerød på den måde, at vi holder hver afdelingsmøde samtidig – men fx i hver sin ende af et lokale – og derefter mødes ”på midten” og drøfter samarbejdsmuligheder.

Vi afventer udviklingen.

**6 – Valg til bestyrelsen**

Alle opstillede personer blev valgt enstemmigt.

**Ad 7 – Valg af revisor**

Ib Jensen blev valgt.

**Ad 8 - Eventuelt**

Bestyrelsens konstituerende møde blev aftalt til onsdag den 22. februar 2023 kl. 19.30 på Nivå Bibliotek.

Mødet sluttede kl. 21.30.